ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ԱԲՈՎՅԱՆ ՔԱՂԱՔԻ ՈՒՍԱՆՈՂԱԿԱՆ ԹԱՂԱՄԱՍԻ ԹԻՎ 4 ՀԱՍՑԵՈՒՄ ԳՏՆՎՈՂ ՀՈՂԱՄԱՍՈՒՄ «ԲՆԱԿԵԼԻ ԹԱՂԱՄԱՍԻ ԿԱՌՈՒՑՄԱՆ» ՆԵՐԴՐՈՒՄԱՅԻՆ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 Աբովյան համայնքի ավագանու քննարկմանը ներկայացվող նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, պահանջներին համապատասխան։
 Աբովյան համայնքի Աբովյան քաղաքի ՈՒսանողական թաղամասի թիվ 4 հասցեում գտնվող «Աբովյանի Պետական Էներգետիկական Քոլեջ» պետական ոչ առևտրային կազմակերպության տարածքում 1.84 հեկտար հողամասի վրա (հատակագիծը կցվում է) «Մելիք Պրոջեքթ» սահմանափակ պատասխանատվությամբ ընկերության կողմից ներկայացված «Բնակելի թաղամասի կառուցման» ներդրումային ծրագրը նախատեսում է նորարարական լուծումներով 5-ից 6 վերգետնյա հարկայնության շինություններով բնակելի թաղամասի կառուցում։ Ներդրումային ծրագրով կառուցապատման ներկայացվող տարածքը հանդիսանում է պետական սեփականություն և ներկայումս լիարժեք չի օգտագործվում։ Ծրագրով պետք է իրականացվի թաղամասի ընդհանուր օգտագործման տարածքների բարեկարգում, կանաչապատում և խաղահրապարակների կառուցում։ Ծրագրի իրականացումը համայնքի երիտասարդ ընտանիքներին հնարավորություն կնձեռնի համայնքում մատչելի բնակարան ձեռք բերել։ Կստեղծվեն նոր աշխատատեղեր։ Ծրագիրը նախատեսում է ներդնել շուրջ 4 708 813 250 ՀՀ դրամ, որի մի մասը կներմղվի համայնքի տնտեսություն և կաշխուժացնի համայնքի տնտեսական ակտիվությունը։
 «Աբովյան համայնքի Աբովյան քաղաքի ՈՒսանողական թաղամասի թիվ 4 հասցեում գտնվող հողամասում «Բնակելի թաղամասի կառուցման» ներդրումային ծրագրին հավանություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ